

Mange kommuner i Troms mangler sykehjemsplasser. Det viser en undersøkelse som pasient- og brukerombudet har gjort.

– Det ser jeg på med stor bekymring, fordi tall fra Statistisk sentralbyrå viser at det er stagnasjon i bygging av sykehjemsplasser de siste par årene. I tillegg så har vi en samhandlingsreform som medfører flere utskrivningsklare pasienter fra sykehus, og dermed økt press på sykehjemsplasser, sier pasient- og brukerombud i Troms, Odd Arvid Ryan.

I flere år har byggingen av sykehjemsplasser stagnert mens vi stadig blir flere eldre.